JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Läänekaldal levib vägivald
Asunduste ehitamist ei lõpetata
Minister Itamar Ben-Gvir boikottide objektiks
Kaks iisraellast mõrvati pühapäeval terrorirünnakus Huwara linnas
Läänekalda põhjaosas.
Terrorist rammis autoga läbi linna sõitnud Iisraeli sõidukit,
misjärel ta avas tule kahe autos istuva reisija pihta,
kes surid hiljem saadud haavadesse.
Terrorist põgenes sündmuskohalt jalgsi.
Iisraeli armee ja politsei alustasid koheselt tagaotsimist.
Kaks ohvrit tuvastati 20- ja 21-aastasteks vendadeks.
Vaid kolme nädala eest tapeti Jeruusalemmas samuti vennad,
mõlemad neist alla 10-aastased.
Rünnakute järel rõhutas peaminister Benjamin Netanyahu,
et riik jätkab tööd kõigi võimalike vahenditega
julgeoleku, operatiivtegevuse ja seadusandluse abil
terroristide loodud ohu kõrvaldamiseks ja Iisraeli julgeoleku säilitamiseks.
Pühapäeva pärastlõunal käskis kaitseminister Yoav Gallant
julgeolekuvägede operatiiv- ja luureüksustel keskendada tegevus
terroriside tabamiseks, kasutades kõiki vajalikke vahendeid,
sh ennetavaid aktsioone tulevaste rünnakute ärahoidmiseks.
Tulistamisrünnak toimus üheaegselt kohtumisega Jordaanias, Aqabas,
kus arutati pärast mitmeaastast pausi vägivaldsuste vähendamist
nii Juudas ja Samaarias kui ka Gaza sektoris.
Iisraeli ja palestiinlaste lisaks osalesid kohtumisel
võõrustajariik Jordaania, USA ja Egiptus.
Gazat valitsev Hamas teatas pühapäeval,
et vastupanu Läänekaldal mitte üksnes ei jätku, vaid laieneb,
sõltumata kohtumistest või plaanidest.
Huwara terroriakt viis selleni,
et uusasunikud hakkasid vihast märatsema
ja tapategude eest kätte maksma
ning süütasid Huwaras põlema palestiinlaste elamuid ja autosid.
Nad ründasid ka mujal Läänekaldal asuvaid palestiinlaste kodusid ja küli,
hoolimata sellestki, et Iisraeli valitsus oli õhutanud rahvast
seadust mitte enda kätte võtma.
Huwara mošeed kuulutasid aga sõnumeid, kus õhutati palestiinlasi
piirkonna asunikele vastu hakkama.
Linna palestiinlased põletasid autokumme linnatänavail pärast seda,
kui uusasunikud kohale saabusid.
PLO allorganist terrorirühmitus Fatah
ja teised palestiinlaste äärmusliikumised
õhutasid eelmise pühapäeva õhtul palestiinlasi kõikjal Läänekaldal
asunikele vastu astuma. See viis selleni,
et palestiinlased süütasid tulle Nabluses asuva Joosepi haua.
Iisraeli valitsus oli eriarvamusel otsuse suhtes
tõhustada Iisraeli reaktsiooni
palestiinlaste praeguse terrorilaine suhtes,
suunates süüdlaste vastu üha karmimaid meetmeid.
Küsimus on selles, kas need oleksid heidutukseks
või kasvataksid palestiinlaste vägivalda veelgi.
Peaminister Netanyahu teatas kohe pärast Aqaba tippkohtumist,
et asunduste ehitamine külmutatakse neljaks kuuks,
ja vaidlusaluseid eelposte ei seadustata kuus kuud.
Samas teatas ta siiski, et tegu on vaid ajutise meetmega,
millega püütakse vaos hoida alanud vägivallalainet.
Valitsuses nõutakse nüüd jõulisemaid meetmeid,
sest parempoolsete ministrite meelest näitas Huwara terroriakt selgelt,
et Mahmoud Abbasil pole kas tahet peatada terroritegusid
või tal pole enam võimu nende peatamiseks.
Iisrael ei andnud luba siseneda riiki ühel Europarlamendi liikmel,
põhjendades seda sellega, et riigi seadused keelavad BDS-liikumise
ehk boikottide, divesteerimise ja sanktsioonide toetajail pääsu riiki.
Eelmine nädal
saabus Hispaania europarlamentäär Ana Miranda Iisraeli,
et teha diplomaatiline visiit Ramallah'sse, palestiinlaste pealinna.
Teda ei lastud riiki ja saadeti tagasi kodumaale Hispaaniasse.
Iisraeli ametnikud viitasid sellele,
et Hispaania Galicia piirkonda esindav Ana Miranda osales 2015. a
Türgist lähtunud flotillis, mis püüdis läbi murda Iisraeli poolt
rahvusvahelise mereõiguse alusel kehtestatud Gaza blokaadist.
Roheliste ja Euroopa Vaba Alliansi rühmituse liige Miranda
kuulus 8-liikmelisse EL seadusandjate delegatsiooni.
Mõned neist plaanisid külastada Iisraeli,
teised aga Läänekallast.
Meediaväljaanne Politico teatas,
et Iisraeli Välisministeeriumi e-mailide järgi
ei lastud teist sama delegatsiooni liiget, Manu Pinedat, samuti riiki,
sest teda arvatakse toetavat Gazat valitsevat militantide gruppi Hamasi,
mida Iisrael, USA ja ka EL peavad terrorirühmituseks.
Omaani Sultanaat teatas eelmine nädal,
et avab oma õhuruumi Iisraeli lennukeile,
kuigi riigil pole Iisraeliga diplomaatilisi suhteid.
See käik lühendaks vahemaad Aasiasse kahe tunni võrra
ja lihtsustab oluliselt just Indiasse jõudmist.
Samm järgneb Saudi Araabia otsusele
lubada Iisraeli lennukeil oma õhuruumi läbida,
öeldi Iisraeli Välisministeeriumist,
ning tõdeti, et Iisrael tervitab rahulolevalt antud otsuseid.
See on ajalooline otsus, mis lühendab teed Aasiasse,
vähendab Iisraeli kodanike kulusid
ja muudab Iisraeli lennufirmad konkurentsivõimelisemaks,
ütles välisminister Eli Cohen.
Ta tänas Omaani sultanit ja Joe Bideni valitsust
nende abi eest seoses muutusega,
väljendades samas tänu peaminister Benjamin Netanyahule,
välisministeeriumi kantslerile Ronen Levyle
ja teistele oma kantselei ametnikele.
Nii Omaani kui Saudi Araabiat peetakse järgmisteks kandidaatideks,
kes ühinevad Aabrahami lepingutega,
mis oli USA eelmise presidendi Trumpi ja Benjamin Netanyahu poolt
kolme aasta eest saavutatud pakt.
Omaani otsus on tähendusrikas seetõttu,
et umbes kahe kuu eest, pärast Iisraeli riikliku julgeoleku ministri
Itamar Ben-Gvir visiiti Templimäele,
külmutas Omaan Iisraeliga kõik suhted.
Iraani-oht Iisraeli suhtes saab lähiajal kasvama,
kui ta toimetab Süüriasse kaasaaegset õhukaitset,
räägivad värskeimad Iraani meedia vahendatud raportid
Süüria ja Iraani vahel tihenevast koostööst.
See johtub sellest, et Iraani uued õhutõrjesüsteemid võivad kaitsta
nii kõige uuemaid ja arenenumaid Iraani relvasüsteeme Süürias
kui ka neid, mida Iisrael on viimastel aastatel pommirünnakuis hävitanud.
Iraani riigimeedia teatas sellest nädala eest reedel.
Teate taustal on ilmselt ka fakt,
et Iraan on toimetanud Venemaale droone
ja Venemaa Iraanile omakorda uusi relvasüsteeme.
Iraan teatas, et jätkab ka uraani rikastamist,
mis on juba osa ulatuslikemaist Iraani tekitatavaist pingeist kogu regioonis.
Iraani riigitelevisiooni teatel
peab Süüria taastama oma õhutõrjevõrgustiku
ja nõudma oma hävitajatele arenenumaid täppisrakette.
Raportis tunnistati,
et on väga tõenäoline, et Iraan saadab radareid ja kaitserakette,
näiteks 15 Khordad-süsteemi, Süüria õhukaitse tugevdamiseks.
Luureringkondade ja armeeekspertide valitseva hinnangu järgi
on see Süüriale äärmiselt tähtis ja tõhustab riigi õhutõrjet.
See mõjutab lisaks Süüriale ka kogu ringkonda laiemalt,
eriti pärast valitsusjuht Bashar al Assadi visiiti Omaani
möödunud nädalal.
See mõjutab ka Venemaa rolli Süürias,
potentsiaalselt ka Türgi ja USA rolli ning Iisraeli sõjalist poliitikat
Iraani Süüriasse kaevumise takistamiseks.
Suurbritannia välisminister James Cleverly rääkis riigi rahvaesindajaile,
et Ühendkuningriigil pole hetkel plaane
suhelda Iisraeli uue rahvusliku julgeoleku ministriga.
Suurbritannia pole suhelnud mainitud ministri Itamar Ben-Gviriga varemgi,
ega oma hetkel plaane teha seda ka edaspidi, teatas Jewish Chronicle.
Raporti järgi kritiseeris Briti minister
Araabia-Briti Teineteisemõistmise Nõukogu nädala eest avaldatud kirjas
riigi rahvaesindajaile Iisraeli asundusi Juudas ja Samaarias
ning kirjutas, et need on rahvusvahelise õiguse järgi illegaalsed
ja takistavad rahu. Ta ütles siiski,
et Suurbritannia eitab Iisraeli kujutamist apartheidiriigina.
USA suursaadik Iisraelis Tom Nides eitas hiljuti,
et Joe Bideni valitsus boikoteerib Ben-Gviri,
kuid rõhutas, et tema põhikontaktiks Iisraeli uues valitsuses
olevat peaminister Benjamin Netanyahu.
Minu kontaktiks Iisraeli valitsusega on peaminister,
rääkis Nides Kan11 uudistele ja lisas:
"Seda seetõttu, et nagu ta on meile kõigile rääkinud,
hoiab peaminister rooli tugevas haardes.
Seepärast suhtleme just temaga."
Suursaadik Nidese märkustest hoolimata
püüdsid eelmisel kuul Iisraelis käinud
demokraatide senaatorite delegatsioonid vältida kohtumist
nii Ben Gviri kui rahandusminister Bezalel Smotrichiga.
Juba enne novembrikuiseid Knesseti valimisi
väljendasid Bideni valitsuse ametnikud
ja ka USA juudi organisatsioonid muret võimaluse suhtes,
et Ben-Gvir nimetatakse valitsuses ministriks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee